**N Á R O D N Á R A D A  S L O V E N S K E J R E P U B L I K Y**

VIII. volebné obdobie

**Návrh**

# ÚSTAVNÝ ZÁKON

z ... 2022,

**ktorým sa mení a dopĺňa Ústava Slovenskej republiky č. 460/1992 Zb.**

**v znení neskorších predpisov**

Národná rada Slovenskej republiky sa uzniesla na tomto ústavnom zákone:

**Čl. I**

Ústava Slovenskej republiky č. 460/1992 Zb. v zneníústavného zákona č. [244/1998 Z. z.](https://www.slov-lex.sk/pravne-predpisy/SK/ZZ/1998/244/19980805.html), ústavného zákona č. [9/1999 Z. z.](https://www.slov-lex.sk/pravne-predpisy/SK/ZZ/1999/9/19990127.html), ústavného zákona č. [90/2001 Z. z.](https://www.slov-lex.sk/pravne-predpisy/SK/ZZ/2001/90/20010701.html), ústavného zákona
č. [140/2004 Z. z.](https://www.slov-lex.sk/pravne-predpisy/SK/ZZ/2004/140/20040318.html), ústavného zákona č. [323/2004 Z. z.](https://www.slov-lex.sk/pravne-predpisy/SK/ZZ/2004/323/20040601.html), ústavného zákona č. [463/2005 Z. z.](https://www.slov-lex.sk/pravne-predpisy/SK/ZZ/2005/463/20060101.html), ústavného zákona č. [92/2006 Z. z.](https://www.slov-lex.sk/pravne-predpisy/SK/ZZ/2006/92/20060401.html), ústavného zákona č. [210/2006 Z. z.](https://www.slov-lex.sk/pravne-predpisy/SK/ZZ/2006/210/20060501.html), ústavného zákona
č. [100/2010 Z. z.](https://www.slov-lex.sk/pravne-predpisy/SK/ZZ/2010/100/20110101.html), ústavného zákona č. [356/2011 Z. z.](https://www.slov-lex.sk/pravne-predpisy/SK/ZZ/2011/356/20111025.html), ústavného zákona č. [232/2012 Z. z.](https://www.slov-lex.sk/pravne-predpisy/SK/ZZ/2012/232/20120901.html), ústavného zákona č. [161/2014 Z. z.](https://www.slov-lex.sk/pravne-predpisy/SK/ZZ/2014/161/20140901.html), ústavného zákona č. [306/2014 Z. z.](https://www.slov-lex.sk/pravne-predpisy/SK/ZZ/2014/306/20141201.html), ústavného zákona
č. [427/2015 Z. z.](https://www.slov-lex.sk/pravne-predpisy/SK/ZZ/2015/427/20160101.html), ústavného zákona č. [44/2017 Z. z.](https://www.slov-lex.sk/pravne-predpisy/SK/ZZ/2017/44/20170227.html), ústavného zákona č. [71/2017 Z. z.](https://www.slov-lex.sk/pravne-predpisy/SK/ZZ/2017/71/20170404.html),
ústavného zákona č. [137/2017 Z. z.](https://www.slov-lex.sk/pravne-predpisy/SK/ZZ/2017/137/20170601.html), ústavného zákona č. [40/2019 Z. z.](https://www.slov-lex.sk/pravne-predpisy/SK/ZZ/2019/40/20190223.html), ústavného zákona
č. [99/2019 Z. z.](https://www.slov-lex.sk/pravne-predpisy/SK/ZZ/2019/99/20190701.html) a ústavného zákona č. [422/2020 Z. z.](https://www.slov-lex.sk/pravne-predpisy/SK/ZZ/2020/422/20210101.html) sa mení a dopĺňa takto:

1. V Čl. 84 ods. 4 sa za slová: „na vypovedanie vojny inému štátu“ vkladajú slová:

„, na vyslovenie súhlasu s prítomnosťou zahraničných ozbrojených síl,
vrátane ich zbraní, munície, zariadení, zásob a materiálu na území Slovenskej republiky najdlhšie na 90 dní, na vyslovenie súhlasu s prechodom zahraničných ozbrojených síl, vrátane ich zbraní, munície, zariadení, zásob a materiálu cez územie
Slovenskej republiky podľa čl. 86 písm. m)“.

1. Čl. 86 písm. m) znie:

„vysloviť súhlas s prítomnosťou zahraničných ozbrojených síl, vrátane ich zbraní, munície, zariadení, zásob a materiálu, na území Slovenskej republiky najdlhšie na 90 dní a súhlas s prechodom zahraničných ozbrojených síl, vrátane ich zbraní, munície, zariadení, zásob a materiálu, cez územie Slovenskej republiky.“.

1. V čl. 93 ods. 1 sa na konci pripája táto veta: „Referendom sa vysloví súhlas s prítomnosťou zahraničných ozbrojených síl, vrátane ich zbraní, munície, zariadení, zásob a materiálu na území Slovenskej republiky na dlhšie ako 90 dní.“.
2. V čl. 119 písm. o) sa vypúšťajú slová:

„o súhlase s prítomnosťou zahraničných ozbrojených síl na území Slovenskej republiky na účel humanitárnej pomoci, vojenských cvičení alebo mierových pozorovateľských misií, o súhlase s prechodom zahraničných ozbrojených síl cez územie
Slovenskej republiky,“.

**Čl. II**

Tento ústavný zákon nadobúda účinnosť pätnástym dňom po jeho vyhlásení
v Zbierke zákonov.